
**ΓΑΛΑΤΣΙ** 29/11/2024



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΓΑΛΑΤΣΙΟΥ**

|  |  |  |
| --- | --- | --- |
| **ΔΙΕΥΘΥΝΣΗ** | **:** | **ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** |
| **ΤΜΗΜΑ** | **:** | **ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** |

**ΜΕΛΕΤΗ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΕΠΙΣΚΕΥΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΣΧΟΛΕΙΩΝ ΚΑΙ ΝΗΠΙΑΓΩΓΕΙΩΝ**

ΠΕΡΙΕΧΟΜΕΝΑ:

1. Τεχνική Έκθεση
2. Τεχνική Περιγραφή
3. Ενδεικτικός Προϋπολογισμός & Διάρκεια Παροχής Υπηρεσιών
4. Υποχρεώσεις Αναδόχου

|  |  |  |  |  |
| --- | --- | --- | --- | --- |
|  | Εθνόσημο.jpg |  | | |
|  | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ** | | | |  | | --- | | **ΜΕΛΕΤΗ:** | | **ΜΕΛΕΤΗ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΕΠΙΣΚΕΥΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΣΧΟΛΕΙΩΝ ΚΑΙ ΝΗΠΙΑΓΩΓΕΙΩΝ** | |  |
| **ΔΗΜΟΣ ΓΑΛΑΤΣΙΟΥ** | | |  |
| **Δ/ΝΣΗ**  **ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |
| **ΤΜΗΜΑ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |

**1. Τεχνική Έκθεση**

Η παρούσα μελέτη αφορά στην εξασφάλιση της συνεχούς και αποτελεσματικής λειτουργίας του μηχανογραφικού εξοπλισμού στις σχολικές μονάδες του Δήμου Γαλατσίου μέσω της παροχής υπηρεσιών επισκευής, συντήρησης και υποστήριξης μηχανογραφικού εξοπλισμού.

Ο μηχανογραφικός εξοπλισμός αποτελεί αναπόσπαστο μέρος της καθημερινής λειτουργίας των σχολείων και της εκπαιδευτικής διαδικασίας. Περιλαμβάνει συστήματα που υποστηρίζουν τη διαχείριση δεδομένων μαθητών, εκπαιδευτικών και γονέων, ενώ ενσωματώνει εκπαιδευτικό λογισμικό, εφαρμογές διαχείρισης και εργαλεία διασύνδεσης. Η σωστή χρήση και συντήρηση αυτού του εξοπλισμού συμβάλλει καθοριστικά στην αποτελεσματικότητα της διοικητικής λειτουργίας και στη βελτίωση της μαθησιακής εμπειρίας.

Η συντήρηση και η υποστήριξη του εξοπλισμού είναι κρίσιμη για την αποδοτικότητα και την ασφάλεια των σχολικών υποδομών. Οι ανάγκες περιλαμβάνουν την τακτική επιθεώρηση, την επισκευή βλαβών, την αναβάθμιση υλικού και λογισμικού, καθώς και τη διασφάλιση της ασφάλειας των πληροφοριακών συστημάτων. Η αδιάλειπτη και σωστά συντηρημένη λειτουργία του εξοπλισμού αποτελεί προϋπόθεση για την ομαλή διεξαγωγή της εκπαιδευτικής διαδικασίας και την προστασία των ευαίσθητων δεδομένων.

Η ανάθεση υπηρεσιών έχει στόχο να καλύψει τις ανάγκες επισκευής, συντήρησης και αναβάθμισης των μηχανογραφικών συστημάτων, διασφαλίζοντας την αποδοτική, ασφαλή και αδιάλειπτη λειτουργία τους. Οι παρεχόμενες υπηρεσίες περιλαμβάνουν τη διάγνωση και αποκατάσταση τεχνικών βλαβών, τη συντήρηση υλικού (hardware) και λογισμικού (software), καθώς και την προληπτική συντήρηση για την αποφυγή μελλοντικών προβλημάτων. Παράλληλα, προβλέπεται η τακτική αναβάθμιση λογισμικού, συστημάτων ασφαλείας και δικτύων, με σκοπό τη διατήρηση της λειτουργικότητας και της συμβατότητας με τις τρέχουσες τεχνολογικές απαιτήσεις.

Η σύμβαση περιλαμβάνει επίσης την αντικατάσταση ή επισκευή φθαρμένων εξαρτημάτων, τη διασφάλιση της προστασίας των δεδομένων σύμφωνα με τον Γενικό Κανονισμό Προστασίας Δεδομένων (GDPR) και τη διαχείριση των δικτύων για τη διατήρηση της συνδεσιμότητας και της απόδοσης. Επιπλέον, οι εργασίες αφορούν την υποστήριξη χρηστών σε περιπτώσεις τεχνικών προβλημάτων και τη βελτιστοποίηση των συστημάτων για την καλύτερη δυνατή απόδοση.

Στόχος της σύμβασης είναι να εξασφαλιστεί η μακροχρόνια αξιοπιστία των πληροφοριακών συστημάτων, υποστηρίζοντας την εκπαιδευτική και διοικητική διαδικασία των σχολικών υποδομών του Δήμου Γαλατσίου, ενώ παράλληλα ενισχύεται η αποτελεσματικότητα και η ασφάλεια στη λειτουργία τους.

H μελέτη αφορά ανάθεση υπηρεσιών σύμφωνα με τις διατάξεις:

Ν. 3463/2006 (Δημοτικός και Κοινοτικός Κώδικας): Όπως αναδιατυπώθηκε και ισχύει, θέτοντας τις γενικές αρχές λειτουργίας και διαχείρισης των Δήμων και Κοινοτήτων.

Ν. 4412/2016 (Δημόσιες Συμβάσεις Έργων, Προμηθειών και Υπηρεσιών): Με τις τροποποιήσεις του και την ενσωμάτωση των Οδηγιών 2014/24/ΕΕ και 2014/25/ΕΕ, που διέπει τη διαδικασία σύναψης δημόσιων συμβάσεων.

Ν. 4782/2021: Ο οποίος εισάγει τροποποιήσεις στον Ν. 4412/2016 για την απλοποίηση και τον εκσυγχρονισμό των διαδικασιών ανάθεσης και εκτέλεσης δημοσίων συμβάσεων.

Ν. 4622/2019 (Επιτελικό Κράτος): Που προβλέπει τη λειτουργία και την αποτελεσματικότητα της Δημόσιας Διοίκησης.

Εφαρμοστέες διατάξεις περί προστασίας δεδομένων (GDPR): Σύμφωνα με τον Κανονισμό 2016/679 και τον αντίστοιχο εθνικό νόμο για την προστασία προσωπικών δεδομένων.

**Γαλάτσι ,** 29/11/2024

|  |  |  |
| --- | --- | --- |
| Ο ΣΥΝΤΑΞΑΣ | Ο ΠΡΟΙΣΤΑΜΕΝΟΣ ΤΜΗΜΑΤΟΣ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ | Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δ/ΝΣΗΣ  ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ |

|  |  |  |  |  |
| --- | --- | --- | --- | --- |
|  | Εθνόσημο.jpg |  | | |
|  | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ** | | | |  | | --- | | **ΜΕΛΕΤΗ:** | | **ΜΕΛΕΤΗ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΕΠΙΣΚΕΥΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΣΧΟΛΕΙΩΝ ΚΑΙ ΝΗΠΙΑΓΩΓΕΙΩΝ** | |  |
| **ΔΗΜΟΣ ΓΑΛΑΤΣΙΟΥ** | | |  |
| **Δ/ΝΣΗ**  **ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |
| **ΤΜΗΜΑ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |

**2. Τεχνική Περιγραφή**

**2.1 Αντικείμενο**

Η ανάθεση υπηρεσιών αφορά τους εξής τομείς:

**Υπολογιστές (σταθεροί και φορητοί) και κεντρικοί εξυπηρετητές (Servers):** Επισκευή και συντήρηση υλικού (hardware) για την εξασφάλιση της απρόσκοπτης λειτουργίας. Συντήρηση και αναβάθμιση λογισμικού (software) για τη διατήρηση της αποδοτικότητας και της συμβατότητας με τα σύγχρονα πρότυπα.

**Περιφερειακές συσκευές** (διαδραστικοί πίνακες, προβολείς εικόνας (projectors) εκτυπωτές, σχεδιογράφοι, κ.λπ.): Επισκευή και τακτική συντήρηση για την αποφυγή βλαβών και τη μεγιστοποίηση της διάρκειας ζωής των συσκευών.

**Δίκτυα** (ενσύρματα και ασύρματα): Επισκευή και συντήρηση δικτυακών συσκευών, όπως routers, switches και access points. Έλεγχος και επισκευή καλωδιώσεων και στοιχείων διασύνδεσης για την εξασφάλιση σταθερής δικτυακής επικοινωνίας.

**Συστήματα αδιάλειπτης παροχής ηλεκτρικής ισχύος** (UPS): Τακτική συντήρηση και επισκευή για τη διατήρηση της ασφαλούς παροχής ρεύματος σε περίπτωση διακοπών.

**Αναβάθμιση λογισμικού και αδειοδοτήσεων** (licensing): Εγκατάσταση νέων εκδόσεων λογισμικού και ανανέωση αδειών χρήσης για τη διατήρηση της λειτουργικότητας και της ασφάλειας των εφαρμογών.

**Πρόσθετες Υπηρεσίες Συντήρησης και Υποστήριξης:** Οι πρόσθετες υπηρεσίες συντήρησης και υποστήριξης περιλαμβάνουν οποιαδήποτε εργασία είναι απαραίτητη για την ομαλή, ασφαλή και αποδοτική λειτουργία των πληροφοριακών συστημάτων και του μηχανογραφικού/δικτυακού εξοπλισμού των σχολείων και νηπιαγωγείων.

**2.2 Παροχή Υπηρεσιών Επισκευής, Συντήρησης και Υποστήριξης**

Οι υπηρεσίες που ανατίθενται στον ανάδοχο περιλαμβάνουν τις εξής εργασίες :

* **Επισκευή και Συντήρηση Υλικού Η/Υ(Hardware):**  
  Η υπηρεσία επισκευής και συντήρησης υλικού (Hardware) περιλαμβάνει την επισκευή και συντήρηση ηλεκτρονικών υπολογιστών, τόσο σταθερών όσο και φορητών, καθώς και κεντρικών εξυπηρετητών (servers). Ειδικότερα, περιλαμβάνει τη διάγνωση και αποκατάσταση βλαβών στο υλικό, διασφαλίζοντας την πλήρη λειτουργικότητα των συστημάτων. Επίσης, περιλαμβάνεται η αντικατάσταση φθαρμένων ή ελαττωματικών εξαρτημάτων, όπως μνήμες, σκληροί δίσκοι, κάρτες γραφικών, τροφοδοτικά και άλλα κρίσιμα στοιχεία. Παράλληλα, διενεργείται τακτική συντήρηση για την πρόληψη φθορών και τη διατήρηση της απόδοσης του εξοπλισμού. Η συστηματική φροντίδα του υλικού εξασφαλίζει τη μακροχρόνια λειτουργία και τη βέλτιστη απόδοσή του.
* **Επισκευή και Συντήρηση Περιφερειακών Η/Υ:**  
  Eπισκευή και συντήρηση διαδραστικών πινάκων, προβολέων εικόνας (projectors), εκτυπωτών, πολυμηχανημάτων, σαρωτών, σχεδιογράφων και άλλων συναφών συσκευών. Οι υπηρεσίες αφορούν την επιδιόρθωση μηχανικών ή ηλεκτρονικών βλαβών, την αντικατάσταση φθαρμένων εξαρτημάτων, καθώς και την τακτική συντήρηση για την πρόληψη προβλημάτων.
* **Αποκατάσταση βλαβών στα Λειτουργικά Συστήματα:**  
  Διάγνωση και αποκατάσταση σφαλμάτων που σχετίζονται με το λογισμικό συστήματος, την επιδιόρθωση, παραμετροποίηση ή ενημέρωση προγραμμάτων οδήγησης (drivers), καθώς και η αντιμετώπιση προβλημάτων που εμποδίζουν την ομαλή εκτέλεση βασικών λειτουργιών.
* **Αποκατάσταση βλαβών στην καλωδίωση και δικτυακό εξοπλισμό:**  
  Η αποκατάσταση βλαβών στην καλωδίωση και τον δικτυακό εξοπλισμό περιλαμβάνει την ανίχνευση και επιδιόρθωση προβλημάτων που επηρεάζουν τη λειτουργία των δικτύων. Αυτό περιλαμβάνει την επισκευή ή αντικατάσταση κατεστραμμένων καλωδίων , καθώς και τη συντήρηση, αποκατάσταση και παραμετροποίηση συσκευών, όπως δρομολογητές (routers), μεταγωγείς (switches) και σημεία πρόσβασης (access points). Παράλληλα, αντιμετωπίζονται ζητήματα διασύνδεσης, εξασφαλίζοντας τη σταθερή και αδιάλειπτη λειτουργία του δικτύου.
* **Επισκευή και Συντήρηση UPS:**  
  Η επισκευή και συντήρηση των συστημάτων αδιάλειπτης παροχής ηλεκτρικής ισχύος (UPS) περιλαμβάνει τη φροντίδα και την αποκατάσταση της λειτουργίας τους για την εξασφάλιση σταθερής παροχής ρεύματος. Συγκεκριμένα, περιλαμβάνεται η διάγνωση και αποκατάσταση βλαβών σε ηλεκτρονικά κυκλώματα, η αντικατάσταση μπαταριών και άλλων φθαρμένων εξαρτημάτων, καθώς και η τακτική συντήρηση για την πρόληψη προβλημάτων. Επιπλέον, γίνεται έλεγχος της απόδοσης και της χωρητικότητας του UPS ώστε να διασφαλίζεται η απρόσκοπτη λειτουργία των κρίσιμων συστημάτων σε περιπτώσεις διακοπών ρεύματος.
* **Ανανεώσεις αδειοδοτήσεων (Licensing):**  
  Η διαδικασία ανανέωσης αδειοδοτήσεων (Licensing) περιλαμβάνει τη διαχείριση και την εξασφάλιση της έγκαιρης ανανέωσης των αδειών χρήσης λογισμικού που χρησιμοποιείται από τους υπολογιστές και τα συστήματα. Αυτό περιλαμβάνει την παρακολούθηση της ημερομηνίας λήξης των αδειών, την προμήθεια νέων ή ανανεωμένων κλειδιών αδειοδότησης, καθώς και την εγκατάσταση ή ενεργοποίησή τους στα αντίστοιχα συστήματα.
* **Εγκατάσταση και Παραμετροποίηση Εξοπλισμού:**  
  Η εγκατάσταση και παραμετροποίηση εξοπλισμού περιλαμβάνει την τοποθέτηση, διασύνδεση και ρύθμιση του μηχανογραφικού και δικτυακού εξοπλισμού, ώστε να ανταποκρίνεται στις λειτουργικές ανάγκες των σχολείων και νηπιαγωγείων. Η διαδικασία περιλαμβάνει την φυσική εγκατάσταση συσκευών, όπως υπολογιστές, διακομιστές, περιφερειακές συσκευές και δικτυακό εξοπλισμό (π.χ. routers, switches, access points), καθώς και τη σύνδεσή τους σε ενσύρματα ή ασύρματα δίκτυα. Επιπλέον, γίνεται παραμετροποίηση του εξοπλισμού σύμφωνα με τις απαιτήσεις, όπως η ρύθμιση λειτουργικών συστημάτων, η εγκατάσταση λογισμικού (π.χ. drivers), η διαμόρφωση δικτύου και η διασφάλιση της συμβατότητας με τις υπάρχουσες υποδομές.
* **Εργασίες Ασφάλειας και Διασφάλισης Δεδομένων:**  
  Οι εργασίες ασφάλειας και διασφάλισης δεδομένων περιλαμβάνουν την εγκατάσταση και τακτική ενημέρωση και ανανέωση λογισμικού ασφάλειας, όπως προγράμματα antivirus, firewalls και συστημάτων ανίχνευσης και πρόληψης εισβολών. Επίσης, περιλαμβάνουν τη διαχείριση χρηστών και δικαιωμάτων πρόσβασης, ώστε να διασφαλίζεται ότι κάθε χρήστης έχει πρόσβαση μόνο στα δεδομένα και τις εφαρμογές που είναι απαραίτητες για τη λειτουργία του. Παράλληλα, πραγματοποιείται τακτική δημιουργία και διαχείριση αντιγράφων ασφαλείας, ώστε να αποτρέπεται η απώλεια δεδομένων σε περίπτωση βλάβης ή κυβερνοεπίθεσης. Εντοπίζονται και αντιμετωπίζονται έγκαιρα πιθανές απειλές που μπορεί να θέσουν σε κίνδυνο την ασφάλεια των συστημάτων, ενώ παρέχεται εκπαίδευση στους χρήστες για την υιοθέτηση ασφαλών πρακτικών.
* **Πρόσθετες Υπηρεσίες Συντήρησης και Υποστήριξης:**  
  Οι πρόσθετες υπηρεσίες συντήρησης και υποστήριξης περιλαμβάνουν οποιαδήποτε εργασία είναι απαραίτητη για την ομαλή, ασφαλή και αποδοτική λειτουργία των πληροφοριακών συστημάτων και του μηχανογραφικού/ δικτυακού εξοπλισμού των σχολείων και νηπιαγωγείων. Αυτές οι εργασίες μπορεί να αφορούν έκτακτες επισκευές, βελτιστοποίηση της απόδοσης του εξοπλισμού, αναβαθμίσεις υποδομών, καθώς και παροχή εξειδικευμένης υποστήριξης για την προσαρμογή ή ανανέωση των συστημάτων σύμφωνα με τις τρέχουσες ανάγκες.

Οι υπηρεσίες συντήρησης, επισκευής και τεχνικής υποστήριξης θα καλύπτουν τον μηχανογραφικό και δικτυακό εξοπλισμό, καθώς και την καλωδίωση των σχολικών μονάδων και νηπιαγωγείων που λειτουργούν υπό την ευθύνη του Δήμου Γαλατσίου. Οι σχολικές μονάδες που περιλαμβάνονται ενδεικτικά είναι δημοτικά, γυμνάσια και λύκεια, συμπεριλαμβανομένων των Επαγγελματικών Λυκείων (ΕΠΑΛ) και ειδικών σχολείων/εργαστηρίων, όπου υφίστανται. Οι παρακάτω διευθύνσεις είναι ενδεικτικές και μπορεί να προστεθούν ή να αφαιρεθούν σχολεία ανάλογα με τις ανάγκες που θα προκύψουν κατά τη διάρκεια της σύμβασης. Οι υπηρεσίες θα παρέχονται με στόχο την κάλυψη των απαιτήσεων όλων των σχολικών μονάδων, διασφαλίζοντας την εύρυθμη λειτουργία του εξοπλισμού τους και την υποστήριξη της εκπαιδευτικής διαδικασίας.

|  |  |
| --- | --- |
| ΝΗΠΙΑΓΩΓΕΙΑ ΔΗΜΟΥ ΓΑΛΑΤΣΙΟΥ | |
| 1Ο ΝΗΠΙΑΓΩΓΕΙΟ | ΜΙΑΟΥΛΗ 1-3 |
| 2Ο ΝΗΠΙΑΓΩΓΕΙΟ | ΔΡΥΟΠΙΔΟΣ 9 |
| 3Ο ΝΗΠΙΑΓΩΓΕΙΟ | ΕΣΠΕΡΙΔΩΝ 12-14 |
| 4Ο ΝΗΠΙΑΓΩΓΕΙΟ | ΠΡΩΤΟΠΑΠΑΔΑΚΗ & ΕΛ. ΒΕΝΙΖΕΛΟΥ |
| 6Ο ΝΗΠΙΑΓΩΓΕΙΟ | ΖΑΛΟΓΓΟΥ 11-13 |
| 8Ο ΝΗΠΙΑΓΩΓΕΙΟ | ΦΙΓΑΛΕΙΑΣ 67 |
| 9Ο ΝΗΠΙΑΓΩΓΕΙΟ | ΕΣΠΕΡΙΔΩΝ 12-14 |
| 10Ο ΝΗΠΙΑΓΩΓΕΙΟ | ΔΡΥΑΔΩΝ & ΑΙΓΟΣΘΕΝΩΝ |
| 11Ο ΝΗΠΙΑΓΩΓΕΙΟ | ΑΓ. ΕΙΡΗΝΗΣ 5 |
| 12Ο ΝΗΠΙΑΓΩΓΕΙΟ | ΧΡ. ΛΑΔΑ 12 |
| 13Ο ΝΗΠΙΑΓΩΓΕΙΟ | ΔΡΥΟΠΙΔΟΣ 9 |
| 15Ο ΝΗΠΙΑΓΩΓΕΙΟ | ΠΡΩΤΟΠΑΠΑΔΑΚΗ & ΕΛ. ΒΕΝΙΖΕΛΟΥ |

|  |  |
| --- | --- |
| ΔΗΜΟΤΙΚΑ ΣΧΟΛΕΙΑ ΔΗΜΟΥ ΓΑΛΑΤΣΙΟΥ | |
| 1ο ΔΗΜΟΤΙΚΟ ΣΧΟΛΕΙΟ | ΛΕΩΦ. ΓΑΛΑΤΣΙΟΥ 86 |
| 2ο ΔΗΜΟΤΙΚΟ ΣΧΟΛΕΙΟ | ΔΡΥΟΠΙΔΟΣ 9 |
| 3ο ΔΗΜΟΤΙΚΟ ΣΧΟΛΕΙΟ | ΠΡΩΤΟΠΑΠΑΔΑΚΗ 8 & ΕΛ. ΒΕΝΙΖΕΛΟΥ |
| 4ο ΔΗΜΟΤΙΚΟ ΣΧΟΛΕΙΟ | ΠΡΩΤΟΠΑΠΑΔΑΚΗ 8 & ΕΛ. ΒΕΝΙΖΕΛΟΥ |
| 5ο ΔΗΜΟΤΙΚΟ ΣΧΟΛΕΙΟ | ΩΡΩΠΟΥ & ΟΡΦΑΝΙΔΟΥ |
| 7ο ΔΗΜΟΤΙΚΟ ΣΧΟΛΕΙΟ | ΔΡΥΑΔΩΝ 57 & ΑΙΓΟΣΘΕΝΩΝ |
| 9ο ΔΗΜΟΤΙΚΟ ΣΧΟΛΕΙΟ | ΗΡΟΔΟΤΟΥ 3 |
| 11ο ΔΗΜΟΤΙΚΟ ΣΧΟΛΕΙΟ | ΚΥΜΟΘΟΗΣ 16 |
| 12ο ΔΗΜΟΤΙΚΟ ΣΧΟΛΕΙΟ | ΛΕΩΦ. ΓΑΛΑΤΣΙΟΥ 86 |
| 16Ο ΔΗΜΟΤΙΚΟ ΣΧΟΛΕΙΟ | ΦΙΓΑΛΕΙΑΣ 67 |

|  |  |
| --- | --- |
| ΓΥΜΝΑΣΙΑ ΔΗΜΟΥ ΓΑΛΑΤΣΙΟΥ | |
| 1Ο ΓΥΜΝΑΣΙΟ | ΠΑΣΣΩΒ 8, ΓΚΡΑΒΑ |
| 2Ο ΓΥΜΝΑΣΙΟ | ΣΟΥΛΙΟΥ 2 - 4 |
| 3Ο ΓΥΜΝΑΣΙΟ | ΔΡΥΟΠΙΔΟΣ 7 |
| 4Ο ΓΥΜΝΑΣΙΟ | ΔΡΥΟΠΙΔΟΣ 7 |
| 5Ο ΓΥΜΝΑΣΙΟ | ΩΡΩΠΟΥ-ΦΑΥΝΟΥ |
| 6Ο ΓΥΜΝΑΣΙΟ | ΑΛΚΥΟΝΗΣ-ΑΝΔΡΙΤΣΑΙΝΗΣ |

|  |  |
| --- | --- |
| ΛΥΚΕΙΑ ΔΗΜΟΥ ΓΑΛΑΤΣΙΟΥ | |
| 1Ο ΛΥΚΕΙΟ | ΠΑΣΣΩΒ 8, ΓΚΡΑΒΑ |
| 2Ο ΛΥΚΕΙΟ | ΠΑΣΣΩΒ 8, ΓΚΡΑΒΑ |
| 3Ο ΛΥΚΕΙΟ | ΑΓΙΑΣ ΕΙΡΗΝΗΣ 5 |
| 4Ο ΛΥΚΕΙΟ | ΑΓΙΑΣ ΕΙΡΗΝΗΣ 5 |
| 1Ο ΕΠΑΛ | ΤΑΫΓΕΤΟΥ 60, ΓΚΡΑΒΑ |
| 2Ο ΕΠΑΛ | ΤΑΫΓΕΤΟΥ 60, ΓΚΡΑΒΑ |
| 6Ο Ε.Κ. | ΤΑΫΓΕΤΟΥ 60, ΓΚΡΑΒΑ |

**Γαλάτσι ,** 29/11/2024

|  |  |  |
| --- | --- | --- |
| Ο ΣΥΝΤΑΞΑΣ | Ο ΠΡΟΙΣΤΑΜΕΝΟΣ ΤΜΗΜΑΤΟΣ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ | Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δ/ΝΣΗΣ  ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ |

|  |  |  |  |  |
| --- | --- | --- | --- | --- |
|  | Εθνόσημο.jpg |  | | |
|  | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ** | | | |  | | --- | | **ΜΕΛΕΤΗ:** | | **ΜΕΛΕΤΗ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΕΠΙΣΚΕΥΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΣΧΟΛΕΙΩΝ ΚΑΙ ΝΗΠΙΑΓΩΓΕΙΩΝ** | |  |
| **ΔΗΜΟΣ ΓΑΛΑΤΣΙΟΥ** | | |  |
| **Δ/ΝΣΗ**  **ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |
| **ΤΜΗΜΑ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |

**3. Ενδεικτικός Προϋπολογισμός & Διάρκεια Παροχής Υπηρεσιών**

Το **μέγιστο κόστος** για την παροχή των ανωτέρω υπηρεσιών, με διάρκεια **δώδεκα (12) μηνών** και με δυνατότητα παράτασης, κατόπιν αιτήματος του αναδόχου και συμφωνίας των μερών, προϋπολογίζεται στο ποσό των εκατόν τριάντα έξι χιλιάδων τετρακοσίων ευρώ (136.400,00 €), συμπεριλαμβανομένου Φ.Π.Α. 24%. Η εν λόγω δαπάνη θα βαρύνει τον **(Κ.Α.) 70-6265.0005** του προϋπολογισμού του Δήμου Γαλατσίου του οικονομικού έτους **2025**.

|  |  |  |  |  |  |
| --- | --- | --- | --- | --- | --- |
| **Είδος**  **Δαπάνης** | **Κ.Α**  **Προϋ/μού** | **CPV** | **Συνολικό Κόστος (χωρίς Φ.ΠΑ.)** | **Συντελεστής Φ.Π.Α.** | **Συνολικό Κόστος** |
| Υπηρεσία | 70-6265.0005 | 72611000-6 | 110.000,00€ | 24% | 136.400,00€ |

Οι υποψήφιοι ανάδοχοι οφείλουν να συμπεριλάβουν στην προσφορά τους τα κόστη ανά ώρα για την παροχή υπηρεσιών εξειδικευμένου τεχνικού, που αφορούν την αποκατάσταση συγκεκριμένων βλαβών, τη διενέργεια συντήρησης ή την παροχή τεχνικής υποστήριξης. Τα εν λόγω κόστη δεν επιτρέπεται να υπερβαίνουν τα μέγιστα ποσά που καθορίζονται στον παρακάτω πίνακα. Σημειώνεται ότι τα κόστη του πίνακα είναι αναφερόμενα χωρίς τον αναλογούντα Φ.Π.Α.

|  |  |  |  |
| --- | --- | --- | --- |
| ***α/α*** | ***Παροχή εργασιών (σε σχέση με την χρονική διάρκεια τους)*** | ***Κόστος (€)***  ***(μέγιστο, χωρίς ΦΠΑ)*** | ***Συντελεστής Βαρύτητας (ΣΒ)*** |
| 1 | Κόστος εργασιών επισκευής και συντήρησης Η/Υ και περιφερειακών, έως δύο ώρες | € 40/ώρα | 0.16 |
| 2 | Κόστος εργασιών επισκευής και συντήρησης Η/Υ και περιφερειακών, πέραν από τις δύο ώρες | € 20/ώρα | 0.14 |
| 3 | Κόστος εργασιών κεντρικού εξυπηρετητή (server), έως δύο ώρες | € 70/ώρα | 0.11 |
| 4 | Κόστος εργασιών κεντρικού εξυπηρετητή (server), πέραν από τις δύο ώρες | € 30/ώρα | 0.09 |
| 5 | Κόστος εργασιών επισκευής και συντήρησης δικτυακών συσκευών και καλωδίωσης, έως δύο ώρες | € 50/ώρα | 0.13 |
| 6 | Κόστος εργασιών επισκευής και συντήρησης δικτυακών συσκευών και καλωδίωσης, πέραν από τις δύο ώρες | € 25/ώρα | 0.10 |
| 7 | Κόστος εργασιών ασφάλειας και διασφάλισης δεδομένων, έως δύο ώρες | € 70/ώρα | 0.15 |
| 8 | Κόστος εργασιών ασφάλειας και διασφάλισης δεδομένων, πέραν από τις δύο ώρες | € 35/ώρα | 0.12 |

H βαθμολόγηση των προσφορών για την αξιολόγηση τους γίνεται με τον παρακάτω τύπο: Κόστος1xΣΒ1 + Κόστος2xΣΒ2 + Κόστος3xΣΒ3+ Κόστος4xΣΒ4+ Κόστος5xΣΒ5+ Κόστος6xΣΒ6+ Κόστος7xΣΒ7+ Κόστος8xΣΒ8.

Ως πιο συμφέρουσα για τον Δήμο Γαλατσίου θεωρείται η προσφορά με την χαμηλότερη βαθμολογία (συνολικού κόστους) που προκύπτει από τον πιο πάνω τύπο.

Στις παραπάνω ώρες δεν περιλαμβάνεται (δεν προσμετράται) ο χρόνος μετάβασης και επιστροφής του τεχνικού του αναδόχου στις και από τις σχολικές μονάδες του Δήμου Γαλατσίου. Ο χρόνος αυτός θεωρείται ανεξάρτητος από τον χρόνο που αφιερώνεται για την εκτέλεση των εργασιών συντήρησης, επισκευής ή τεχνικής υποστήριξης εντός των σχολικών μονάδων.

Ο ανάδοχος οφείλει να διασφαλίσει ότι η μετακίνηση των τεχνικών του γίνεται με τρόπο που δεν επηρεάζει την έγκαιρη ανταπόκριση στα αιτήματα υποστήριξης και ότι οι εργασίες εκτελούνται στον χρόνο που έχει συμφωνηθεί. Επιπλέον, σε περιπτώσεις επειγουσών αναγκών, ο ανάδοχος υποχρεούται να εξασφαλίσει την άμεση μετάβαση του τεχνικού του στον χώρο της σχολικής μονάδας που αντιμετωπίζει το πρόβλημα.

Κατά την διάρκεια παροχής των ανωτέρω εργασιών, για την αποκατάσταση μιας συγκεκριμένης βλάβης ή την τέλεση μιας συντήρησης ή τεχνικής υποστήριξης, οι ώρες παροχής εργασιών δεν ξεκινούν από την αρχή (δεν ανανεώνονται) με την αλλαγή της ημερολογιακής ημέρας.

Κατά την επισκευή μιας συγκεκριμένης βλάβης, η διάγνωση της βλάβης και η αποκατάστασή της, αποτελούν αναπόσπαστα τμήματα της επισκευής της βλάβης αυτής και οι ώρες παροχής εργασιών για την επισκευή δεν ξεκινούν από την αρχή (δεν ανανεώνονται) μετά τη διάγνωση της βλάβης αυτής.

**Ο Δήμος Γαλατσίου δεν υποχρεούται να εξαντλήσει το συνολικό ποσό που έχει προβλεφθεί στον ενδεικτικό προϋπολογισμό για την ανάθεση των υπηρεσιών. Η πρόβλεψη του προϋπολογισμού εξυπηρετεί την κάλυψη πιθανών μέγιστων δαπανών, χωρίς αυτό να δεσμεύει τον Δήμο να δαπανήσει το σύνολο του ποσού. Παρ' όλα αυτά, ο ανάδοχος είναι υποχρεωμένος να παρέχει τις απαιτούμενες υπηρεσίες όταν αυτές κριθούν απαραίτητες από τον Δήμο, σύμφωνα με τους όρους της σύμβασης.**

**Γαλάτσι ,** 29/11/2024

|  |  |  |
| --- | --- | --- |
| Ο ΣΥΝΤΑΞΑΣ | Ο ΠΡΟΙΣΤΑΜΕΝΟΣ ΤΜΗΜΑΤΟΣ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ | Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δ/ΝΣΗΣ  ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ |

|  |  |  |  |  |
| --- | --- | --- | --- | --- |
|  | Εθνόσημο.jpg |  | | |
|  | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ** | | | |  | | --- | | **ΜΕΛΕΤΗ:** | | **ΜΕΛΕΤΗ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΕΠΙΣΚΕΥΗΣ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΣΧΟΛΕΙΩΝ ΚΑΙ ΝΗΠΙΑΓΩΓΕΙΩΝ** | |  |
| **ΔΗΜΟΣ ΓΑΛΑΤΣΙΟΥ** | | |  |
| **Δ/ΝΣΗ**  **ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |
| **ΤΜΗΜΑ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ** | | |  |

**4. Υποχρεώσεις Αναδόχου**

Ο ανάδοχος υποχρεούται να παρέχει τις υπηρεσίες συντήρησης με επαγγελματισμό και εντός των συμφωνημένων προθεσμιών. Ειδικότερα, ο ανάδοχος έχει τις εξής υποχρεώσεις:

Ο ανάδοχος οφείλει να διαθέτει τηλεφωνική γραμμή, η οποία θα λειτουργεί όλες τις μέρες και ώρες που θεωρούνται εργάσιμες για τις Υπηρεσίες του Δημοσίου, ώστε να λαμβάνει τις κλήσεις της αρμόδιας Υπηρεσίας του Δήμου Γαλατσίου για θέματα που άπτονται των υπηρεσιών του. Ο ανάδοχος πρέπει να ανταποκριθεί σε γνωστοποίηση βλάβης ή τεχνικής δυσλειτουργίας εντός 24 ωρών, και αναλόγως της σοβαρότητας του προβλήματος.

Ο ανάδοχος πρέπει να παρέχει τακτική συντήρηση σύμφωνα με το συμφωνηθέν πρόγραμμα, και να ανταποκρίνεται άμεσα στις έκτακτες ανάγκες επισκευής και αποκατάστασης βλαβών. Ο ανάδοχος οφείλει να ενημερώνει τους αρμόδιους υπαλλήλους του Δήμου Γαλατσίου για τυχόν δυσλειτουργίες του μηχανογραφικού/δικτυακού εξοπλισμού και της καλωδίωσης, για την προληπτική συντήρηση που ενδείκνυται ανά περίπτωση, καθώς και για τις εργασίες διασφάλισης των δεδομένων και ασφάλειας των πληροφοριακών συστημάτων που απαιτούνται. Είναι υπεύθυνος για την αναβάθμιση λογισμικού, την αποκατάσταση βλαβών και την ενίσχυση της ασφάλειας των συστημάτων.

Ο ανάδοχος οφείλει να μεριμνά για την καλή, απρόσκοπτη και αδιάλειπτη λειτουργία του μηχανογραφικού και δικτυακού εξοπλισμού, καθώς και του δικτύου Η/Υ των σχολείων και νηπιαγωγείων του Δήμου Γαλατσίου και να είναι ενήμερος για την διαθεσιμότητα και το ενδεικτικό κόστος των ανταλλακτικών εξαρτημάτων και των υλικών που συνήθως απαιτούνται για τη συντήρηση/επισκευή τους.

Ο ανάδοχος υποχρεούται να τηρεί τις διατάξεις των νόμων περί προστασίας προσωπικών δεδομένων και να παράσχει τις υπηρεσίες του σε πλήρη συμμόρφωση με τον Γενικό Κανονισμό Προστασίας Δεδομένων (GDPR) με αριθμ. 679/2016 και τις διατάξεις του αντίστοιχου Νόμου. Ο ανάδοχος αναλαμβάνει την ευθύνη για την ασφαλή αποθήκευση και επεξεργασία των δεδομένων των σχολείων και νηπιαγωγείων, σύμφωνα με τις ισχύουσες νομοθεσίες για την προστασία προσωπικών δεδομένων (GDPR), καθώς και για την ασφάλεια των πληροφοριακών συστημάτων και του δικτύου. Ο ανάδοχος υποχρεούται επίσης να μην χρησιμοποιήσει δεδομένα των σχολείων και νηπιαγωγείων του Δήμου Γαλατσίου, στα οποία πιθανόν να έχει πρόσβαση κατά την παροχή των υπηρεσιών του, για κανέναν άλλο λόγο πλην της παροχής των υπηρεσιών του στη συντήρηση, επισκευή και τεχνική υποστήριξη του μηχανογραφικού εξοπλισμού, καθώς και να εξασφαλίσει ότι έχει καθορίσει και εφαρμόζει επαρκείς και κατάλληλες μεθόδους που σχετίζονται με την εμπιστευτικότητα, ακεραιότητα και διαθεσιμότητα της πληροφορίας.

Ο ανάδοχος υποχρεούται στα παραστατικά (τιμολόγια) παροχής υπηρεσιών που θα προσκομίζει στον Δήμο Γαλατσίου να έχει συνημμένα τα αντίστοιχα δελτία τεχνικής υποστήριξης/συντήρησης/επισκευής, στα οποία υποχρεωτικά θα αποτυπώνονται:

* η αναλυτική περιγραφή και αιτιολόγηση των εργασιών του
* η ημερομηνία που οι εργασίες αυτές τελέστηκαν και η διάρκεια (σε ώρες αναλυτικά) των εργασιών αυτών
* τα ανταλλακτικά εξαρτήματα ή/και τα υλικά που απαιτήθηκαν και το κόστος των ανταλλακτικών εξαρτημάτων και υλικών αυτών
* τα σχολεία και νηπιαγωγεία του Δήμου Γαλατσίου (και οι διευθύνσεις αυτών) στα οποία οι εργασίες αυτές τελέστηκαν.

Τα δελτία αυτά (τεχνικής υποστήριξης/συντήρησης/επισκευής) πρέπει να είναι υποχρεωτικά υπογεγραμμένα ολογράφως από αρμόδιο υπάλληλο του Δήμου Γαλατσίου με τον οποίο ο ανάδοχος έχει έρθει σε συνεννόηση για την τέλεση των συγκεκριμένων εργασιών.

Ο ανάδοχος υποχρεούται να ανταποκρίνεται με φυσική παρουσία του προσωπικού του εντός δύο εργάσιμων ημερών από την ειδοποίηση της Υπηρεσίας του Δήμου Γαλατσίου και να λαμβάνει άμεσα μέριμνα για την αποκατάσταση της βλάβης, της τέλεσης επισκευής/συντήρησης ή της τεχνικής υποστήριξης που του έχει ζητηθεί. Οι δαπάνες μετακίνησης του προσωπικού του αναδόχου βαρύνουν αποκλειστικά τον ανάδοχο.

Ο ανάδοχος υποχρεούται να προμηθεύει τα απαραίτητα ανταλλακτικά εξαρτήματα και υλικά που απαιτούνται για την επισκευή ή συντήρηση του μηχανογραφικού και δικτυακού εξοπλισμού, καθώς και των περιφερειακών συσκευών των σχολείων. Τα εξαρτήματα και τα υλικά αυτά θα παρέχονται από τον ανάδοχο και θα τιμολογούνται στις τρέχουσες τιμές της αγοράς, μετά από συνεννόηση και έγκριση των αρμόδιων Υπηρεσιών του Δήμου. Επιπλέον, τα παλιά εξαρτήματα ή υλικά που αντικαθίστανται κατά τη διάρκεια των εργασιών επισκευής ή συντήρησης θα παραδίδονται από τον ανάδοχο στην αρμόδια επιτροπή παραλαβής, εφόσον αυτό ζητηθεί.

Ο ανάδοχος υποχρεούται, κατόπιν το πέρας των εργασιών του και σε περιπτώσεις απεγκατάστασης μηχανογραφικού, δικτυακού εξοπλισμού και περιφερειακών (προκειμένου αυτά να επισκευασθούν ή να συντηρηθούν), να παραδίδει τον εν λόγω εξοπλισμό επανατοποθετημένο, εγκατεστημένο, διασυνδεδεμένο και άμεσα λειτουργικό στα σχολεία και νηπιαγωγεία του Δήμου. Σε περιπτώσεις που ο εν λόγω εξοπλισμός κρίνεται αναγκαίο να μεταφερθεί για επισκευή ή συντήρηση εκτός των κτηρίων των σχολικών μονάδων, ο ανάδοχος θα πρέπει να λαμβάνει όλα τα κατάλληλα μέτρα, για τη συσκευασία και μεταφορά του εξοπλισμού αυτού. Η μεταφορά του εξοπλισμού αυτού θα γίνεται με ευθύνη (για απώλεια ή ζημιά) του αναδόχου και τα έξοδα μεταφοράς του θα βαρύνουν αποκλειστικά τον ανάδοχο.

Το προσωπικό του αναδόχου που θα απασχολείται στις εργασίες συντήρησης, επισκευής και τεχνικής υποστήριξης του μηχανογραφικού, δικτυακού εξοπλισμού και των περιφερειακών τους πρέπει, με ευθύνη του αναδόχου, να έχει εξειδίκευση και εμπειρία στην τέλεση των εργασιών αυτών και να κατέχει όλα τα απαιτούμενα από το νόμο πιστοποιητικά. Ο ανάδοχος έχει υποχρέωση και ευθύνη να ασφαλίζει το προσωπικό του στον αρμόδιο ασφαλιστικό φορέα και υποχρεούται να τηρεί τις κείμενες διατάξεις της εργατικής νομοθεσίας, περί προσλήψεων, εργατικών ατυχημάτων και όλους τους ισχύοντες κανονισμούς.

Ο ανάδοχος υποχρεούται να φροντίζει για την τήρηση της τάξης και της καθαριότητας κατά τις εργασίες του και υποχρεούται να συμμορφώνεται πλήρως προς τους ισχύοντες νόμους, τις συλλογικές συμβάσεις εργασίας, τις κοινωνικές ασφαλίσεις κλπ.

O ανάδοχος πρέπει κατά την τέλεση των εργασιών του να παίρνει όλα τα απαιτούμενα μέτρα προφύλαξης των υλικών, μηχανημάτων και εργαλείων που χρησιμοποιούνται, καθώς και όλα τα μέτρα ασφάλειας του προσωπικού του και παντός τρίτου και μάλιστα σύμφωνα με τους ισχύοντες νόμους και διατάξεις. Επίσης, κατά την τέλεση των εργασιών του πρέπει να λαμβάνονται από τον ανάδοχο όλα τα αναγκαία μέτρα για την ασφάλεια του προσωπικού που απασχολεί, καθώς και για την πρόληψη ατυχημάτων ή ζημιών σε οποιαδήποτε πρόσωπα, πράγματα, εξοπλισμό και δεδομένα των σχολείων και νηπιαγωγείων του Δήμου Γαλατσίου και έχει αποκλειστικά τις ευθύνες, τόσο τις αστικές όσο και τις ποινικές, για σωματικές βλάβες ή ζημιές που τυχόν συμβούν, είτε από δική του υπαιτιότητα, είτε από υπαιτιότητα εργαζομένου/ων σ΄ αυτόν. Οποιαδήποτε παράβαση, βλάβη, ζημιά, τραυματισμός ή ατύχημα που θα σχετίζεται με την τέλεση των εργασιών του θα βαρύνει αποκλειστικά τον ανάδοχο. Σε κάθε τέτοια περίπτωση (παράβασης, βλάβης, ζημιάς, τραυματισμού ή ατυχήματος) ο ανάδοχος είναι ο μόνος υπεύθυνος αστικά και ποινικά, είτε ως προς το προσωπικό του, είτε ως προς τον Δήμο Γαλατσίου, είτε ως προς τρίτους.

Με την υπογραφή της σύμβασης για την ανάθεση των υπηρεσιών συντήρησης, τεχνικής υποστήριξης και επισκευής του μηχανογραφικού και δικτυακού εξοπλισμού, των περιφερειακών συσκευών, καθώς και της καλωδίωσης δικτύου Η/Υ των σχολείων του Δήμου Γαλατσίου, ο ανάδοχος δηλώνει ότι έχει λάβει πλήρη γνώση του εξοπλισμού και της καλωδίωσης που διαθέτουν τα σχολεία του Δήμου. Επιπλέον, δηλώνει ότι έχει ενημερωθεί για τις συνθήκες και την κατάσταση του εξοπλισμού και είναι σε θέση να αναλάβει τη συντήρηση, τεχνική υποστήριξη και επισκευή τους. Με την υπογραφή της σύμβασης, ο ανάδοχος αποδέχεται ανεπιφύλακτα όλους τους παραπάνω όρους και δεσμεύεται να τους τηρήσει.

Οι διαφορές που πιθανόν να εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις. Σε περίπτωση δικαστικής εμπλοκής αρμόδια είναι τα δικαστήρια της Αθήνας.

**Γαλάτσι ,** 29/11/2024

|  |  |  |
| --- | --- | --- |
| Ο ΣΥΝΤΑΞΑΣ | Ο ΠΡΟΙΣΤΑΜΕΝΟΣ ΤΜΗΜΑΤΟΣ ΤΕΧΝΟΛΟΓΙΩΝ, ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ | Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δ/ΝΣΗΣ  ΠΡΟΓΡΑΜΜΑΤΙΣΜΟΥ, ΟΡΓΑΝΩΣΗΣ, ΠΟΙΟΤΗΤΑΣ, ΑΝΑΠΤΥΞΗΣ, ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ |